als_Latn dik_Latn sag_Latn
Pas fitores ndaj Apolonisë, Baldo Raineri shfaqet mjaft entuziast që Vllaznia e tij u rikthye më në fund te suksesi, shijen e të cilit, shkodranët nuk e njihnin prej 6 takimesh radhazi. Pas analizës së tij për sa i përket trepikëshit ndaj fierakëve, trajneri i kuqebluve deklaron se të tijtë arritën të tregonin supermacinë e tyre ndaj kundërshtarit duke e merituar fitoren. Në lidhje me të ardhmen e tij në stolin e Vllaznisë, Raineri u shpreh:
“Gjatë gjithë kësaj kohe jam takuar vetëm me Drejtorin Sportiv të klubit, Armir Grimën dhe kryetarin e bashkisë së Shkodrës, Lorenc Lukën. Di vetëm që Bordi Mbikëqyrës do të mblidhet nesër për të vendosur për të ardhmen time. Unë jam i qetë, sepse Vllaznia këtë sezon e ka arritur mbijetesën shumë më përpara se tri vitet e fundit. Kjo është edhe merita ime. Nuk kam asnjë pretendim për rroga të prapambetura, sepse klubi më ka likuiduar totalisht në aspektin financiar”, pohoi Baldo Raineri.
als_Latn als_Latn